JUMAL KÕNELEB
Tere ja tore kohtuda taas!
Minu nimi on Jan Cedercreuz ja siin on mu armas abikaasa Joy.
Selle saatesarja nimi on "Jumal kõneleb",
sest Jumal tahab rääkida sinu ja minuga
ning muuta oma Sõna meie jaoks elavaks.
1. Johannese kirja 1. peatükis
võtab Johannes kogu Jeesuse sõnumi ühte kirjakohta kokku.
1. Johannese 1:5: "Ja see on sõnum,
mida me oleme kuulnud temalt ja kuulutame teile."
See on see sõnum. - See on see sõnum.
Sõnum, mida me oleme kuulnud Jeesuselt ja kuulutame teile.
See on väga oluline kirjakoht,
sest Johannes võtab kokku kogu Jeesuse sõnumi.
Ta ütleb nii:
"Jumal on valgus, ja temas ei ole mingit pimedust."
Jumal on valgus ja Temas ei ole mingit pimedust.
Jumal on valgus, Temas ei ole mingit pimedust.
Seda sama ütleb Johannes teises kohas,
kui ta ütleb, et Jumal on armastus.
Mul on täna valgus kaasas.
Jumal on valgus.
Ma lülin valguse sisse.
Temas ei ole mingit pimedust.
Ta on valgus.
Ma võtsin selle kaasa, et illustreerida seda,
et Jumala valgus on alati sisselülitatud.
Ta ei ole vahel valgus ja vahel pimedus.
Ta pole vahel armastus ja vahel viha.
Ta on kogu aeg sisselülitatud.
Ta on alati valgus.
See, mis Temalt minu ellu voolab jätkuvalt, kogu aeg, katkematult,
lõputult ja alati on valgus.
See on armastus.
Kui räägime Jumalast ja Tema armastusest,
siis esimese asjana peame mõistma,
et Jumala armastus on teistsugune, kui inimeste vaheline armastus.
Seda on hea ja tore teada.
Joy ütles äsja, et see on pidev,
aga on veel üks omadus, millest tahame nüüd rääkida.
Jumala armastus on tingimusteta.
Jumala armastus on tingimusteta ega nõua midagi vastu.
Jumala armastus ei nõua vastuteeneid või vastukaja.
Jumal ei vaja meie armastust selleks, et meid armastada,
sest Tema on armastus
ja Ta on nagu päike, mis paistab kogu aeg
ja Ta armastab kogu aeg, sest see on Tema loomuses.
See voolab Temast kogu aeg.
Ta armastab täiesti vabatahtlikult, sest Ta on lihtsalt selline.
Tema armastuses ei ole mingeid nõudmisi.
Kas see tähendab, et see ei sõltu minust?
See ei sõltu sellest, milline on olnud minu päev.
Tema armastab ikka.
Sõltumata sellest, kas ma teen õigesti või valesti.
Sest nagu 1. Johannese 4:8 ütleb:
"Jumal on armastus."
Jumal on armastus.
Ta ei ole lihtsalt mõnikord armastav, vaid Tema ongi armastus.
See ongi Tema.
Toon näiteks lapsed siin lasteaias ja koolis.
Me kõik teame, et laps pole veel kõike täiuslikult selgeks õppinud.
Seda pole ka täiskasvanud.
Laste puhul me mõistame seda.
See on iseenesestmõistetav,
et lapsed teevad vigu ja nad on alles õppimise teekonnal.
Ometi püüame me täiskasvanutena
olla laste suhtes kogu aeg samamoodi.
Me ei hülga neid, kuigi nad teevad vahel vigu.
Ja kuna mina olen Jumala laps, siis Tema on minu Isa.
Ta vaatab mind samal moel. - Ta vaatab mind armastusega.
Pidevalt ja kogu aeg armastusega. Tema ei muutu.
Ta ei keskendu ka minu vigadele.
Tema armastus paistab kogu aeg ja voolab.
Ta armastab ja armastab.
Kui mõistaksin seda veelgi paremini ja oskaksin selle päriselt vastu võtta,
siis see lõõgastaks mind.
Selles selle jutu mõte ongi, mille juurde ka kohe jõuame.
Sefanja 3:17 kirjeldab Jumala armastust.
"Issand, sinu Jumal, on su keskel, kangelane, kes aitab.
Ta rõõmustab sinu pärast väga."
Ta ütleb seda ka sulle.
"Ta uuendab oma armastust sinuga, ta tunneb hõisates sinust rõõmu."
See on tunne, mida ema või isa võib vahel kogeda.
Meenub aeg, kui meie lapsed sündisid ja armastus, mida tundsin lapse vastu.
Ma olin täiesti sõnatu.
Jumal on ka sõnatu armastusest sinu vastu.
Jumala armastus meie vastu on selline,
et Ta lihtsalt armastab meid.
Seda ei saa isegi sõnadesse panna, sest see on nii suur ja sügav
See armastus on tingimusteta.
Ta tunneb meist hõisates rõõmu.
Nagu Joy ütles, siis sellist armastust,
mis on tingimusteta, nõudmisteta ja mis midagi vastu ei nõua,
siis sellist armastust ei ole inimestel.
Me võime vaid vahel kogeda selliseid hetki.
Aga teadmine, et Jumal on selline
ja et Tema armastus minu ja sinu vastu on selline.
See ei ole inimlik armastus,
mis seab peaaegu alati tingimusi või mingeid nõudmisi
ning sõltub meie tujudest.
Või kui ma käitun hästi, siis ma meeldin teistele.
Jumala armastus on tingimusteta.
See pöörab kõik pea peale.
Sellepärast on seda nii tähtis mõista, sest see annab rahu.
See on sedasorti mõte, mille juures tuleks peatuda.
Tingimusteta armastus.
Ta ei mõtle kogu aeg sellele, milliseid ülesandeid mulle anda.
See on samamoodi nagu siis, kui sa hoidsid meie lapsi süles.
Sa ei mõtelnud kogu aeg sellele, mida nad peaksid tegema.
Või mõtlesid? - Ei.
Kui nad jooksid sulle sülle ja tahtsid lihtsalt sinuga koos olla,
siis sa tahtsid ka lihtsalt olla koos nendega.
Selles tingimusteta armastuses on hingamine.
Minu meelest on Markuse 1:11 nii kaunisti öeldud,
et Taevaisa jagab seda sama armastust ka Jeesusele.
Markuse 1:11 räägib häälest taevast, mis kõlas, kui Jeesust ristiti.
Ta väljus veest, Püha Vaim tuli Ta peale ning täitis Ta.
Siis Isa ütles:
Sina oled mu armas Poeg, sinust on mul hea meel!”
Ta ütles seda enne, kui Jeesus oli üldse midagi teinud.
Tema teenimistöö polnud veel alanud, Ta ei olnud veel midagi teinud.
Ometi oli Ta armas juba siis ja Jumalal oli oma Pojast hea meel.
Jeesus meeldis Talle. "Sa meeldid mulle".
"Sa meeldid mulle, Joy."
Täiuslik armastus on ikkagi olemas.
See pole lihtsalt muinasjutumaailmas.
Jumal on just selline nagu me igatseme.
Ma usun, et igaüks meist igatseb tingimusteta armastust,
et meeldida kellelegi sellisena nagu ta on.
Sellega tuleb veidi harjuda.
Kui sa sellest nii toredasti räägid,
võime samal ajal tuua ka oma katsumused
selle tingimusteta armastuse ette.
Näiteks haigused.
Mis haiguse või haigega juhtub,
kui ta kohtub tingimusteta armastusega?
Inimesed tõid Jeesuse juurde haigeid
ja tulid ise oma haigustega Tema juurde.
Minu meelest on see väga hea, et sa tood selle välja.
Kui me loeme evangeeliume,
siis näeme, et tingimusteta armastus tervendas kõik.
Jeesus ei öelnud kunagi, et sinu jaoks pole aeg terveks saada.
Me näeme läbi kõikide evangeeliumide,
et Ta tervendas kõik haiged, kes tulid Tema juurde.
Armastuse vägi on ka tervendav vägi. - Ja ka terviklikuks tegev vägi.
Luuka 6:19: "Ja igaüks rahvast..."
Ka meie.
"...püüdis teda puudutada,
sest temast läks vägi välja ja parandas kõik."
Matteuse 8:16:
"Aga õhtu jõudes toodi Jeesuse juurde palju kurjadest vaimudest vaevatuid,
ja ta ajas neist vaimud välja sõnaga ning tervendas kõik haiged."
Markuse 6:56:
"Ja kuhu ta iganes tuli, olgu küladesse või linnadesse või asulatesse,
asetati haiged turgudele ja paluti Jeesust,
et nad saaksid puudutada kas või tema kuuepalistust..."
"Ma puudutan Tema armastust."
"...ja kes iganes teda puudutasid, need paranesid."
See on väga hea näide ja toob välja just selle,
miks Johannes ütles, et just see on see sõnum.
See, et Jumal on valgus ja Temas ei ole mingit pimedust.
See seletab seda kõike.
Kui me usume, et Jumal on valgus ja Temas ei ole mingit pimedust,
siis loomulikult tahab Ta tervendada ja terviklikuks teha.
Loomulikult annab Ta andeks.
Loomulikult tahab Ta vabastada.
Loomulikult tahab Ta õnnistada.
Me ei pea enam tülitsema ega pidama teoloogilisi väitlusi,
kas Jumal tahab tervendada või mitte,
kas Jumala õnnistus on meie üle või mitte.
Muidugi me võime nende teemade üle tülitseda,
aga kui me mõistame,
et Tema on valgus ja Temas pole mingit pimedust,
on asjad väga selged.
Nii et lamp tasub sisse lülitada.
Kas peaksin käima ringi taskulambiga, et saaksin sellest aru?
Lamp põlema, lamp teleri suunas, lamp kodude suunas.
Siin on tore olla, ma ei tahagi seda kustu panna.
- Las see põleb pealegi.
Loen veel Matteuse 14:35:
"Ja kui selle koha mehed Jeesuse ära tundsid..."
Nad pidid olema Temast kuulnud.
"...läkitasid nad sõna kogu ümbruskonda
ja tema juurde toodi kõik haiged..."
Ka mina tulen nende hulgas siia valguse alla.
"...ja need palusid teda,
et nad saaksid üksnes puudutada tema kuue palistust,
ja kes iganes teda puudutas, sai terveks."
See ei pea tunda olema, vaid seda tuleb lihtsalt uskuda.
Kui me mõistame seda tingimusteta armastust,
et see tõesti on nii, et Jumal armastab meid tingimusteta,
siis see annab rahu.
See toob viimaks rahu.
See on miski, mida palun,
et Püha Vaim saaks tuua su südamesse.
Tean, et enamus meist või õigupoolest peaaegu kõik meist
püüavad mingil moel midagi sooritada, et kogeda rahu ja armastust.
Selleks, et olla aktsepteeritud, vajutakse põhjatusse sohu.
Elu käib üles ja alla, sest on häid ja halbu aegu.
Vahel me meeldime teistele ja vahel me ei meeldi kellelegi.
Jumal ei ole selline.
Jumalale sa meeldid
ja Jumal armastab sind ja mind kogu aeg.
Tingimusteta.
Kui usun ja aktsepteerin seda, on mul ka rahu.
No usume siis pealegi.
2. Peetruse 1:2 ütleb: "Armu ja rahu saagu teile rohkesti
Jumala ja Jeesuse, meie Issanda tundmise kaudu!"
Mida enam õpime tundma Teda, kes on valgus ja armastus,
seda enam lisandub selle viljana meile armu ja rahu.
Roomlastele 5:1: "Et me nüüd oleme saanud õigeks usust,
siis on meil rahu Jumalaga."
Siin ei ole enam midagi vahel. Ta elab minu sees.
See valgus on ka minu sees.
Mul on rahu Jumalaga - meie Issanda Jeesuse Kristuse läbi.
Mitte sellepärast, et ma olen nii hea inimene.
Täpselt nii. Hästi öeldud, Joy!
Vaatasin algkeelest, mida sõna "rahu" tähendab.
Siin kasutatakse sõna "irene". Ma ei oska seda õigesti hääldada.
See tähendab terve, terviklik.
Mul on terviklik suhe Jumalaga Jeesuse Kristuse kaudu.
Üksolemine. Me oleme nüüd üks.
Rahu või vaikus.
Ma võin lõõgastuda Tema armastuses.
Puhkus, terveks tegemine ja taastamine.
Suhe, mis patu kaudu purunes,
on Jeesuse kaudu jälle taastatud.
Olen jaganud selle kohta toredat näidet
oma esimeses raamatus.
Apostel Johannes püüdis samuti algul olla teistega võrreldes täiuslik jünger,
võisteldes vahel Peetrusega, kumb neist on see parem jünger.
Aga mingil hetkel sai Johannes aru, et see ei tule tal välja.
Nii näeme Johannese 13:23, et viimasel õhtusöömajajal,
et "üks ta jüngritest, see, keda Jeesus armastas,
oli tema kõrval lauas." Jeesuse rinna najal.
Johannes lihtsalt puges Jeesuse sülle.
Kujutan ette, et ta oli proovinud kõike.
Kirjutasin ka oma raamatus, et ta kukkus mitu korda läbi,
Ta pakkus välja valesid asju ja Jeesus pidi teda lausa noomima.
Nii mõistis ta ka, et miski ei tule välja.
Ja siis ta lihtsalt läks ja lebas Jeesuse rinna najal.
Ta lihtsalt võttis Tema armastuse vastu.
Ta lihtsalt puhkas selles.
Olen kindel, et ta tundis,
et ta on aktsepteeritud just sellisena nagu ta on.
"Jeesus armastab mind ikkagi, kuigi ma kukun läbi või ei oska.
Jumal armastab mind."
Sellepärast ta kirjutabki enese kohta,
et ta on see jünger, keda Jeesus armastab.
Mitte selle pärast, et ta olnuks teistest armsam.
Ta polnud ka teistest parem,
vaid ta julges võtta selle armastuse vastu.
Kas sina julged uskuda?
Hoolimata kõigest ja kõigile oma vigadele vaatamata?
Sa oled Jumalale mõõtmatult kallis ja Ta armastab sind alati.
Alati ja tingimusteta.
See ei tähenda seda, et Talle meeldib kõik, mida me teeme.
Muidugi teeb Talle muret, kui teeme midagi rumalat.
Aga Ta ei lõpeta veel selle pärast kunagi meie armastamist.
Kui me seda usume, kogeme ka rahu.
1. Johannese 4:16:
"Ja me oleme tunnetanud
ja uskunud armastust."
Uskugem seda lihtsalt!
"...ja uskunud armastust, mis Jumalal on meie vastu.
Jumal on armastus
ja kes püsib armastuses,
püsib Jumalas ja Jumal püsib temas."
Me kõik igatseme seda tingimusteta armastust.
Sellist, mis aktsepteerib meid ja hoolib päriselt ning siiralt.
Me otsime seda tahes tahtmata või enesele seda tunnistamata.
Me otsime seda alati.
Tänane sõnum on see, et Jumal on see, keda sa vajad.
Ainult Tema võib rahuldada selle vajaduse sinus ja minus.
Armastus on meisse välja valatud Püha Vaimu kaudu
ja sellepärast me palume nüüd,
et Püha Vaim täidaks sind praegu selle armastusega nii,
et ka sina õpiksid Teda tundma.
Lihtsalt usu seda.
Usu Jumala armastusse.
Aamen.
Palvetame koos sinuga
Aitäh taevane Isa, et Sinus ei ole mingit pimedust.
Mitte mingit pimedust.
Aitäh, taevane Isa, et Sina oled täiuslik armastus,
keda me kõik igatseme.
Täna me palume seda uskudes, et igaüks võiks õppida tundma Sind.
Et me juurduksime Sinu armastusse,
tundes selle sügavust ja laiust,
selle pikkust ja ääretust, selle igavikulisust ja tingimusetust.
Aitäh Isa!
Aitäh Püha Vaim,
et armastus on meisse välja valatud Sinu kaudu.
Tule Püha Vaim ja täida meid kõiki oma armastusega.
Aitäh, Issand, et Sa ei ole lihtsalt üks lamp,
vaid Sa elad meie sees.
Kuhu iganes ma lähen, Sa elad minus kogu aeg.
Armastus elab meie sees.
Aitäh, Issand, et me võime lõõgastuda.
Me võime tõeliselt lõõgastuda.
Me võime puhata Sinu armastuses.
Me võime iga rakuga
võtta vastu Sinu armastust.
Võime seda teha kogu südamega.
Pole ühtegi kohta, mis oleks suletud Su armastusele.
Me lubame Su armastusel vallutada kõik kohad.
Aitäh, Issand, et Sina oled valgus ja me ei pea midagi varjama.
Halleluuja!
Aitäh, Isa, et Sa ütled meile sama, mida Sa ütlesid Jeesusele,
et me oleme Sinu armsad lapsed.
"Sina oled minu armas laps ja mul on sinust hea meel."
Me meeldime Sulle, sest Sa oled meid loonud.
Sa ei loonud mingit fiaskot,
vaid Sa lõid midagi täiuslikku ja kaunist.
Sul on meist hea meel ja Sa armastad meid.
Aitäh selle eest!
Aamen.
Kas nüüd võib magama minna?
On tore, kui Püha Vaim toob kaasa kindla rahu.
See on tõesti tore.
Tahame taas tänada vaatajaid tagasiside ja eestpalveteemade eest.
On tõeline rõõm palvetada koos teiega.
Olgu katsumused kuitahes suured, saatke ikka eestpalveteemasid.
Me lubame, et palvetame nende kõikide eest.
Me ei jõua alati kõigile kirjadele vastata,
aga me palvetame iga palvesoovi saatja pärast.
Kui soovite rohkem infot meie töö kohta,
külastage ekraanil olevat kodulehekülge:
Sealt leiate infot meie imelise kooli ja lasteaia kohta.
Ka on võimalus lüüa me töös kaasa vabatahtlikuna.
Kodulehe kaudu saab tellida ka meie infolehte ja raamatuid,
millest esimesest: "Jumal on armastus"
veidi juba rääkisime.
See raamat aitab seda õigesti mõista.
Järgmised neist raamatutest aitavad sul mõista Jumalat
veelgi paremini.
Issand õnnistagu sind ja tugevdagu sind oma armastusega,
Jeesuse nimel, aamen.
Piibel ütleb Galaatlastele 6:6:
"Aga see, keda õpetatakse sõnaga, jagagu kõike head õpetajale."
Kui TV7on kanal, mis õpetab, aitab, julgustab ja toidab sind,
siis võid omalt poolt midagi vastu anda,
et see töö võiks jätkuda ja levida.
Helistades 900 1770, annetad 10 eurot.
Täpsem info on leitav ka koduleheküljelt: www.tv7.ee
Võid kasutada ka kontonumbreid, mille leiad peatselt ekraanilt.
Ole õnnistatud ja tea, et Jumal on alati koos sinuga
ja alati sinu poolel. Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7